اه بسم الله آآ نعتبر درس النهاردة ده ده يعني ايه يعني جلسة كده ايه فضفضة شبابية كده. يعني ده مش معتبر ان ده درس وشيخ وبيدي وكده لا يعني اعتبر ان ده
يعني اخ لك سبق شوية في الطريق مشيت شوية فانا شفت شوية حاجات كده معينة فحابب ان انا ايه اه انقل لك حاجة تقدر تساعدك في مواجهة المشكلة اللي احنا كلنا بنعدي بيها
هي مشكلة ايه ايه مشكلة الجيل الشباب تعبان خالص صح ففكرة سواء بقى كان اللي عنده ازمة في فرجة على الافلام الاباحية او العادة السرية يعني هنتكلم دلوقتي في موضوع كلمة السرية دي يعني
المصطلح نفسه اصلا فيه مشكلة اه او فكرة مسلا اه الصحوبية حاجات بقى ايه التطورات بتاعتها او ان يوصل بقى اعلى مرحلة ربنا يعافينا يا رب الزنا فالدرس النهاردة يبقى يعني ايه؟ هنتكلم الاول عن شوية مفاهيم نتفق عليها
وبعدين انت ممكن تروح المشاويش وعادي عشان اخد راحتي بس طب اهزر والله انت حبيبي تعال بس اقعد جنبي هاخد بوسة بس الاول يلا روح بقى وادي اتنين اهم من
اتاخر بقى شوية عشان عشان الكدر احنا بنصور فمش هينفع ايه ماشي لأ بنصور فيديو عشان مش هينفع بقى الكلام وكده طيب بسم الله اه مبدئيا هنرد هنحط بس شوية مفهومين كده وبعدين نبدأ نتكلم كل الدرس حلول عملية ان شاء الله نحاول ان احنا نطلع من من الازمة دي
خش في الموضوع على طول اول حاجة آآ اغلب شباب بيعتقد دلوقتي ان الموضوع ده يعني موضوع الشهوة الرغبة الزيادة والعادة السرية والافلام الاباحية. الموضوع ده ما لوش حل يعني هو بيتعامل انت مش حاسس الفتنة عاملة ازاي والبنات بقت عاملة ازاي فهو بيتعامل ان الموضوع ده خلاص ايه
مستحيل الاقي لي حل يعني مستحيل ابطل مستحيل ان انا اتغير فبقى بيتعامل بنوع من ايه استسلام وهو ما لوش حل صح وده اصلا غلط كبير جدا يعني ده ان الانسان يعتقد ان ربنا سبحانه وتعالى خلق شهوة
او امرنا بامر والامر ده غير قابل للتكليف او غير قابل للتنفيز فيبقى ده اصلا ايه غلط الله سبحانه وتعالى قال لا يكلف الله نفسا الا ايه الا وسعها. فلما ربنا سبحانه وتعالى يأمرنا بغض البصر
ويأمرنا بحفز الفرج ويأمرنا بالعفة وينهانا عن الزنا يبقى الاوامر دي كلها ايه الانسان يقدر يعملها الانسان يقدر يعملها فاعتقاد آآ الشاب كده ان الموضوع بقى مستحيل وان انا ما ينفعش ابطل ده من البداية ايه
غلط اصلا يعني ما ينفعش اقول انا مش عارف اغض بصري الكلمة دي غلط ليه؟ لان ربنا امرني بغض البصر. فما دام ربنا امرني بغض البصر يبقى انا ايه اقدر اعمل ده
ربنا سبحانه وتعالى قال او النبي عليه الصلاة والسلام قال ما انزل الله من داء الا وانزل له دواء علمه من علمه وجهله من جهله يعني كل شهوة ربنا خلقها جواك او كل داء في الدنيا عامة له ايه
له علاج انت عندك يقين في ده المشكلة بتبقى فين اما ان انا يا عم بندق مش عارف يعني انا اصلا بتعامل ومش عارف حدود ربنا ايه مش عارف ربنا بيحب ايه مش عارف ربنا امرني بايه ونهاني عن ايه
او ان انا عارف بس ايه مش عايز او عارف وما بطبقش اصلا يعني اما عندي اشكال في العلم في الفهم ان انا مش فاهم اصلا المفروض ان انا اعمل ايه علشان اعالج الشهوة دي
او انا ايه عارف بس ما بطبقش متفقين على المعنى ده فمبدئيا كده لما يجي الشيطان يقول لك لا اصل الموضوع انت مش حاسس الفتنة والبنات وانت يا عم والله انا حاسس بك
واحنا كلنا عايشين في الواقع ده مع بعض لكن ربنا سبحانه وتعالى تعبدك في الواقع ده فمجرد وجودك واوامر ربنا دي على كل زمن يعني مش مش في زمن معين او الاوامر دي ما كنتش جاية في المدينة الفاضلة اللي كل البنات ماشية فيها ما شاء الله لابسين النقاب لا لا الامر ده عشان الزمن اللي احنا فيه ده
الله سبحانه وتعالى يعلم ان ان التشريع ده مناسب لكل ايه لكل عصر كل جيل فاتفقنا على اول النقطة دي تاني حاجة واحد يقول لي والله ده كلام ممتاز جدا
بس انت آآ مش عارف قدر الفتنة اللي انا فيها يا عم الشيخ ده انا ده انا بهرب من البنات البنات بتجري ورايا هنعتبر ان هو ايه يعني صادق في الكلام ده
انت مش متخيل بيعملوا ايه يا عم ده بتكلمني وبتجري ورايا يعني يحسسك ان الموضوع ايه انت مش حاسس انا انا بعايش ايه؟ الموضوع صعب. مش قادر ابعد عن البنات وهم مش عايزين يسيبوني
وماشي في الشارع بيطلعوا لي في كل حتة كل ما اقرر ان انا اتوب الاقي نفسي دخلت فتحت موقع اباحي مش عارف. فالفتنة صعبة جدا علي فده والله فعلا هو احنا في زمن صعب فتنة آآ صعبة جدا جدا يعني
لكن لما تيجي تشوف القرآن بيعالج المسألة دي ازاي يعني تيجي تشوف النمازج اللي جت في القرآن وتقارن بقى الفتنة اللي فعلا بجد جت في القرآن وجت في السنة بالفتنة بتاعتك
ماشي؟ وتشوف ان ازاي ربنا سبحانه وتعالى ضرب لك نمازج. النمازج دي المفروض ان انت تقتدي بها تحس ان انت ايه؟ الفتنة بتاعتك جنب ده اصلا ولا حاجة يعني انت واحد المدرسة كلها ولا الجامعة كلها البنات كلها هتموت عليك. هنفترض يعني
شاب جميل فورمة آآ غني ومعه عربية والبنات كلها نفسها ايه آآ ان انت تكلمها. ماشي؟ هنفترض ان انت الشاب ده يعني مجرد انا عارف ان انت قبل ما تيجي شفت نفسك في المراية بس هنفترض ان احنا ايه
ان احنا بنكلم الشاب ده دلوقتي البنات كلها ايه بتكلمه وعايزة تصاحبه وكده ماشي ده خلاص اعلى ليفل بقى في الايه في الفتنة ماشي؟ بالنسبة لنا يعني تعال بقى نشوف النموزج اللي القرآن ضربه
والنموزج اللي النبي عليه الصلاة والسلام حكاه للصحابة. عامل ازاي؟ عشان تشوف ان ربنا حتى في الموضع ده تعبدك ان انت تبقى ايه تبقى عفيف ان انت ما تقعش في الزنا
حتى لو وصلت الفتنة لحد ايه اللي احنا هنحكي عنه دلوقتي. نموزج سيدنا يوسف عليه السلام لما تيجي تتأمل في فتنة سيدنا يوسف عليه السلام حاجة غير عادية يعني هو شاب
قوي جميل شديد الجمال. يعني اوتي شطر الحسن يعني نص الجمال بتاع البشر كلهم سيدنا يوسف خد النص التاني خلق كمان كلهم مش البشر فمتخيل؟ وغريب يعني مش من مش من مصر ما كنش هو كان عبد يعني عبد ومستضعف وغريب مش في بلده. انت عارف انت في بلدك ممكن ان انت ايه
يعني تتكسف ان انت تعمل الناس عرفاك وبتاع لكن لو طلعت القاهرة مسلا دخلت جامعة هناك هتلاقي نفسك اه بدأت تهرب معك شوية. سافرت بره ممكن تمشي في الشارع ايه عادي ما مش في النار مش
الفيديو هيترفع على اليوتيوب فاحنا عايزين ايه نحاول ننقي كلامنا شوية طب مش هينفع بقول لك ايه طيب ماشي خف علي عشان انا اللي همندش يعني فاهمين عايز اقول ايه؟ فالانسان هو في بلده بيبقى ايه؟ متقيد شوية
فالانسان الغريب بيبقى عنده استعداد للانحراف اكتر صح ولا غلط سيد يوسف شاب واعزب وآآ جميل جدا وقوي وغريب عن البلد وكمان مستضعف يعني هو عبد في القصر وكمان ربنا سبحانه وتعالى قال كلمة قال وراودته التي هو في بيتها
في بيتها دي ايه ان هو بقاله سنين قدام الست دي يعني كثرة الخلطة زي ما هنتكلم دلوقتي ده سبب من اسباب الفتنة. ان هو ده ده رايحة جاية قدامه
وكمان الست جميلة يعني مش واحدة مسلا نقول لك ايه ده ست وحشة لأ ده امرأة العزيز يعني امرأة في غاية الجمال ذات منصب وجمال ومش بس كده كمان هي اللي بتطلب منه. يعني الاصل ان ان الرجل هو اللي ايه؟ هو اللي بيطلب من المرأة. لا لا هي وراودته التي هو في بيتها عن نفسه. ومش بس
بس كده وغلقت الابواب غلقت الاواب. وقالت هيت لك عايزك بس تتأمل حجم يعني كل اسباب الفتنة ان انت عارف انت ممكن يكون عندك سببين من دول وتقول خلاص انا
يعني مجرد انا مستضعف وغصب عني ولو انا ما عملتش كده خلاص فتستسلم للامر مكره يعني ماشي لو ممكن سبب بس واحد من دول فتخيلي اجتماع كل الاسباب مش بس كده بقى لا لا ده بتهدده. تقول له ولئن لم يفعل ما امره
ليسجنن وليكونن من الصاغرين. يعني كمان لو لو ما فعلش الفاحشة ماشي؟ انت متخيل بس ان واحدة ممكن تطلب من حد طلب هو من غير اصلا كل كل الاسباب التانية دي هو يقولها لي طيب
اهلا وسهلا طيب اه يا هو بس مجرد بس ان هي ايه يعني ده الشاب بيتكلم مع البنت مجرد بس ان هي بس ترمي كلمة كده بس فيها يعني نوع من
فراح شوية تلاقيه ايه رشق على طول وهو بيرمي كلام بيجرب يعني فاهم بيشوف كده ايه ميتها ايه هترد هتجيب بيلمح كده من بعيد فاهم؟ ده واحد ايه مقبل على الموضوع نفسه؟ فتخيل اصلا هي اللي ايه
هي اللي بتعرض عليه مش عايزة تسرح في التخيل قوي يعني. يعني خلينا بس على قد الدرس يعني الموضوع بقى مش هيكتفي عند كده غير ان هي بتهدده بالسجن وهو مستضعف سيدنا يوسف عليه السلام
لتتفاجأ قال تعالى قال ربي السجن احب الي مما يدعونني اليه ده الموضوع ما اكتفاش على امرأة العزيز بس ده بقت النسوة يعني اجمل سيدات المجتمع في مصر كلهم بيراودوا سيدنا يوسف عن نفسه
تخيل بس الايه يعني حجم الفتنة اللي هو عايش فيها ان كل اسباب الفتنة مجتمعة. ومع زلك ربنا سبحانه وتعالى ضرب لنا النموزج ده ضرب لها النموزج ده. ان مهما كانت اسباب الفتنة عليك
انت متعبد ان انت ايه تعف نفسك ان انت ما تقعش في الفاحشة دي ما تقولش اصلنا الفتنة شديدة اصل هو فيه فيه اصعب من كده طب احنا احنا عدينا بربع ده
طيب احنا دلوقتي اتفقنا على اصلين. الاصل الاول ها اه يعني الامر بغض البصر والعفة ده في ايه اه في مقدرة البني ادم. يعني ما ينفعش تقول اصل انا مش قادر اغض بصري. اصل انا مش قادر اعف نفسي. اصل انا مش قادر اسيبها. اصل انا مش قادر ابطل اتفرج على افلام اباحية. ده ايه
ايه ده غلط ان انت تظن ان الامر فوق قدرتك ده اصلا غلط غلط شرعا. يبقى انا كده اصلا بسيء الزن بربنا سبحانه وتعالى ماشي؟ تاني حاجة اه ان مهما كانت الفتنة بتاعتك كبيرة
قس الفتنة بتاعتك على اي نموزج من نمازج القرآن والسنة ماشي طيب نبدأ بقى في ايه في الحلول العملية آآ صلوا على النبي اول اول حل خالص هو الصدق اول حل عشان ربنا سبحانه وتعالى ينجيك من الفتنة دي
من السجن الشهوات ده هو الصدق صدق يعني ايه يعني ان انت فعلا تكون عايز تخرج من اللي انت فيه هو في حد ما بيبقاش عايز اه يعني هو في واحد وهو اصلا مستمتع باللي هو فيه
هو مش عايز يطلع منه فده مش صادق علامة الصدق زي ما كان سيدنا يوسف بيقول قال ربي السجن احب الي مما يدعونني اليه ان واحد بيتمنى ان هو يتسجن
او ان هو يعمل فاحشة لأ ادخل السجن فده دليل ايه صدق ان الصدق مش مجرد بس كلام لأ انت افعالك بتدل ان انا عايز اهرب من ده. انا يا رب عايز اطلع من الفتنة دي. انا عايز ابطل الزنب ده
انا تعبت انا قرفت من نفسي انا اتخنقت سبب اكتئاب وسبب ضيق وسبب كل حاجة وحشة عايز ابطل الزنب ده فلو انت صادق ده اول حاجة ربنا هيعينك فاول سبب هو الصدق. تاني سبب هو
الاستعانة بالله زي ما كان شلبي بيقول سيدنا يوسف قال ايه قال والا تصرف عني كيدهن اصب اليهن واكن من الجاهلين عارف انت اتكلم مع حد كده من الشباب فبيقول لي ايه؟ لا لا انا موضوع فتنة البنات
انا بالنسبة لي انا انا بعرف ايه اتحكم في نفسي وانا بعرف اتحكم في شهوتي وانا الموضوع ده اصلا مش عندي مش ازمة المهم ما انت مش طبيعي يا اما انت عندك مشكلة مش طبيعي يا اما انت بتشتغلني
حاجة حاجة من الاتنين لان دي حاجة يعني ربنا سبحانه وتعالى قال زين للناس حب الشهوات من النساء والنبي عليه الصلاة والسلام قال ان فتنة النساء هي اشد فتنة فانت تيجي تقول لي لأ انا فتنة النساء مجرد ما هو بس ايه يزن ان هو انا جامد وانا هنزل النادي وهغض بصري
انا بعرف انزل وبغض بصري ومش يا عم بس آآ انا ما عنديش مشكلة ان انت تغض بصرك. بس عندي مشكلة في ايه ان انت تعتقد ان انت جامد ان مجرد ما هتعتمد على نفسك وتشوف ان انت جامد وقوي وان انت مسيطر وكده هتلاقي نفسك ايه
وقعت على وشك على طول خدها دي قاعدة ما احنا احنا بنقول بقى ايه بنستمد دي منين احنا بنقول هنا تاني سبب الاستعانة بالله يعني سيدنا يوسف قال قال آآ قال والا تصرف عني كيدهن
ما قالش يا رب انا لأ انا لي عبادة قديمة وانا اصلا من الصالحين. وانا ايه جامد وانا اصلا ما اعملش حاجة زي كده. لا لا ما قالش انا انا قوي وانا جامد بنفسي لا قال ربي والا تصرف عني كيدهن اصبو اليهن واكن من الجاهلين
ففكرة ان انت تقول له يا رب انا انا ضعيف ان انت تعترف بضعفك خد بالك السببين اللي في الاول دول الصدق والاستعانة لو احنا قعدنا نتكلم في في خمسين سبب بعدها واحنا ما عملناش اصلا الاتنين دول
مش هيحصل حاجة يعني كل الاسباب الدنيوية اللي هنتكلم عنها بعد كده من غير صدق واستعانة بالله في اي زنب في اي حاجة في حياتك. عايز تحفز قرآن عايز تسيب زنب معين عايز آآ تواظب على قيام الليل من غير الصدق والاستعانة بالله
مش هتقدر يعني في في سورة الفاتحة ربنا سبحانه وتعالى قال اياك نعبد واياك نستعين طب ما الاستعانة دي ايه عبادة صح؟ طب ليه جابها هنا لان انت اصلا مش هتقدر تعبد ربنا
من غير استعانة الاستعانة يعني ايه يا آآ مشاميشو؟ لا يعني ايه بقى ها ان هو ييسر لنا يساعدنا ايوة الله يفتح عليك. يعني النبي عليه الصلاة والسلام كان بيقول ايه
اللهم اهدني ويسر الهدى لي ان مش الفكرة ان انت ايه ان ربنا يهديك الهداية ان ربنا يدلك على الطريق الفكرة ان انت بعد لما ربنا يدلك على الطريق ان انت تعرف تمشي
انت تعرف تعمل الطاعات دي فكان النبي صلى الله عليه وسلم يقول واهدني ويسر الهدى لي. ان بعد الهداية الطريق يبقى سهل ان الطاعة اقدر اعملها. ان انا ابقى ماشي بغض بصري بسهولة. قادر اعملها. دي مش هتيجي وانت انا جامد لأ
انا يا عم غلبان انا ضعيف ما تفتحش صدرك اوي كده وتقول انا لا انت غلبان وضعيف ويا رب انا من غيرك ولا حاجة من غيرك هتفتن من غيرك هضيع
فقلنا اول سبب الصدق تاني سبب ايه استعان بالله تالت سبب وان اللسان يتذكر قبح الذنب واثر المعصية صلوا على النبي كلها تالت سبب هو ان الانسان يعرف ان الذنب ده قبيح جدا
سواء كانت لعادة اه السرية والعادة السيئة اول فرجة على الافلام الاباحية او الزنا درجاتي او الصحوبية ان تعرف قبح الذنب تعرف ان الذنب ده له اثر الزنب ده بيأثر في اول حاجة بيأثر في قلبك انت
وبيفسد حياتك جيب شؤم وضيق رزق وخانقة بتحس بالضياع ويحرمك من الطاعة وتحرم اجابة الدعاء. كل ده بسبب الذنب بسبب المعصية النبي عليه الصلاة والسلام قال ان العبد ليحرم الذنب بالرزق بان العبد ليحرم آآ الرزق بالذنب يصيبه
يعني يعمل معصية فيحرم الرزق بسبب المعصية دي فان انت تتأمل في قبح الزنب. تشوف ان الزنب ده حاجة وحشة تشوفه على حقيقته يعني عارفين حديث آآ ثوبان رضي الله عنه
تمانية عصام قال اني لا اعلم اقواما يأتون يوم القيامة بحسنات امثال جبال تهامة بيضاء يعني ناس جاية يوم القيامة ماشي معهم حسنات ايه زي ايه زي الجبال سلسلة جبال
ماشي النبي عليه الصلاة والسلام قال فيجعلها الله هباء منثورا يعني فجأة الجبال دي بقت ايه تراب سيدنا ثوبان قالوا يا رسول الله صفهم لنا جلهم لنا ده مين دول؟ الصحابة اترعبوا
قال الا انهم منكم ومن جلدتكم ويأخذون من الليل كما تأخذوه يعني ده ايه؟ ده منكم مسلمين. ومن جلدتكم ويأخذون من الليل كما تأخذون. يعني ده بيصلي قيام ليل بيصلي قيام ليل يعني ما بقولكش واحد ما بيصليش اصلا لأ ده بيصلي وبيصلي قيام ليل
ولكنهم قوم اذا خلوا بمحارم الله انتهكوها يعني ده ليه عبادة لكن كان عنده مشكلة مشكلة ايه؟ مشكلة الذنوب الخلوات. ان هو في السر بيني وبين ربنا يعصي ربنا فالانسان لما يتأمل في اثر المعصية دي ان انا بعد ما قفلت علي البيبان واستترت من الناس وخلاص ومتأكد ان ما في حد شايفني وببارز
ربنا سبحانه وتعالى بالمعصية ده من اقبح الذنوب. من اكبر الكبائر ان فجأة تتفاجئ يوم القيامة ان الصدقة والصلاة والصيام كل ده ايه هباء منثورا. ليه؟ عشان انت كنت في السر بتعصي ربنا
فلما العبد يتأمل في المعنى ده لا لا انا مش لأ لو استغفر وتب دي قصة تانية خالص لو استغفر وتبدل قصة تانية. لكن الشاهد ان انت وانت مقبل على الزنب تأمل المعنى ده
يعني شف حديس النبي عليه الصلاة والسلام قال لا يزني الزاني حين يزني وهو مؤمن لا يزني الزاني حين يزني وهو مؤمن يعني كأن الايمان كمال الايمان بينزع من العبد ده
ساب الزنا لما قال سبحانه وتعالى ولا تقربوا الزنا انه كان فاحشة وساء سبيلا. طريق سيء بوري وحش. بداية الطريق ده ايه ان انت بس تبص ان انت ما تغضش بصرك. ده بداية طريق الزنا
ما لكش انت دعوة بالكلام ده اطلعوا علينا فاحنا كده قلنا ايه تلات اسباب اول سبب صدق استعان تذكر شؤم الذنب قبح الذنب ده. رابع حاجة هو ان الانسان يتذكر مراقبة الله
يعني قلنا في تذكر قبح الذنب شاهد من قصة سيدنا يوسف عليه السلام كل كل كل الاسباب دي او اغلبها مستوحاة من الايات بتاعة القصة. يعني القصة جه فيها العلاج
بس احنا محتاجين بس ايه نخرج كده العلاج ونعمله في اسباب يعني في قبح الزنب قال تعالى انه لا يفلح الظالمون على لسان سيدنا يوسف عليه السلام يعني اللي بيعمل الزنب ده انسان زالم لا يفلح
ماشي السبب الرابع هو ان انا افتكر ان ربنا شايفه ان ربنا مطلع عليه اول حاجة اول حاجة ربنا سبحانه وتعالى ذكرها في الايات لما قال تعالى وراودته التي هو في بيتها عن نفسه وغلقت الابواب وقالت هيت لك؟ قال معاذ الله
انه ربي احسن مثواي انه لا يفلح الظالمون. ولقد همت به وهم بها لولا ان رأى برهان ربه لك اه بعض اقوال المفسرين فلولا رأى برهان ربه معناها ايه؟ ان هو تذكر بما في قلبه من الايمان والتقوى ان ربنا مطلع عليه
عايزك بس تتخيل ان واحد قرر ان هو يدخل يعمل عادة سرية يشغل فيلم ماشي؟ وبعدين راح فاتح الفيلم في الصالة وبدأ يعمل ايه؟ العادة دي قدام الناس كلها في الصلاة. هيعرف يعمل حاجة
طب واحد بيزني في اوضة وواقف في اخر الاوضة كده ايه آآ واحد مسلا بيتفرج عليه ولا ابوه هيعمل حاجة ليه ده مستحضر ان في بني ادم بيتفرج عليه فبالعبد
لما بيقع في المعصية دي من من من اه سوء الزنب ده ان الانسان بيضطر ان هو ايه ينسى ان ربنا شايفه او يتغافل ان ربنا شايفه لو العبد تذكر ان في اللحظة اللي انا باعصي فيها وقفلت علي الباب وفتحت اللاب توب ولا فتحت الموبايل وطفيت النور وهيأت كل الاجواء دي
وداخل على المعصية كده بسعادة وفرحة وبجهز لها. الوقت ده ربنا مطلع علي مش بس مطلع علي ده سميع وبصير سبحانه وتعالى يعلم خائنة الاعين وما تخفي الصدور. يعني آآ محمد هاني راجل متقي
وبتاع ربنا وواقف كده ايه معنا وما بيبصش على البنات فواقفين في شلة كده فتقوم واحدة كده ايه معدية فيقوم ايه باصص كده ايه في الخبث. اول لما حد يشوفه يقوم ايه
عادل وشه النزرة اللي في الخبازة دي ما حدش خد باله من الناس اللي واقفة النزرة دي ربنا بيقولك ايه يعلم خائنة الاعين. النزرة اللي في الخباثة دي وما تخفي الصدور
فما بالك اللي حاطط الفيلم قدامه قاعد ايه بيتفرج ومستمتع وناسي خالص ان ربنا شايفه قبح الزنب ده عند ربنا ايه حجم المعصية دي ايه لما تتأمل ان ربنا سبحانه وتعالى قادر على العبد ده
يعني هو ربنا كم مرة كم مرة عصينا ربنا في السر وكان قادر سبحانه وتعالى ان هو يقبضك في الوقت ده طب كان هيبقى الوضع ايه؟ تخيل واحد بيتفرج على فيلم
وبيعمل العادة السرية ومات يعني هو هو الفيلم قدامه كده ومات قعد ساعة ساعتين تلات ساعات قاعد في الحمام اهله خبطوا عليه كسروا الباب دخلوا لقوا اللاب توب مفتوح او البتاع مفتوح على فيلم
وهو ميت وفيه قصص اصلا حقيقية كده حصلت كتير المتخيل ده الخاتمة بتاعته عاملة ازاي طب اللي مات ده على الوضع ده النبي صلى الله عليه وسلم قال من مات على شيء ايه
بعث عليه انت ده مات على كده هيبعس عليه. يعني الرجل الزي وقصته ناقته ناقته ده اللي كان على على رايح يحج معتمر لابس لبس الاحرام وهو في الطريق وقع فايه
الجمل داس عليه موته فقال يبعث يوم يوم القيامة ايه ملبيا فاللي كان مات وهو بيتفرج على الفيلم ده يبعث ايه على نفس الوضع ده كده فمتخيل ان كام مرة كم مرة عصينا ربنا في السر وربنا حالهم عليك
كان قادر سبحانه وتعالى ان انت في وقت المعصية بتتعاقب ان انت تموت على المعصية دي وحالهم عليك سبحانه وتعالى عشان تتوب. ومع زلك انت بتعملها مش بس كده ده بيخرج ويحكي
يعني بدل ما يستر نفسه يقوم يغتسل ويتوضأ لا لا لأ يصلي ركعتين يستغفر ربنا ده بيحكي للناس ده بيدي للناس الافلام فهنا فين الحياء ان انا خلاص وصل بي الدرجة للدرجة دي. ان انا مش خايف من ربنا مش مستحي ربنا سبحانه وتعالى
فقلنا ده رابع سبب انسان يتذكر مراقبة الله تعبت ولا كمل ولا ايه طيب اه خامس سبب بس عايزين نقول اربع اسباب كده عشان الناس ما تتوهش. اول سبب الصدق
الاستعانة بالله ان انا افتكر ان الزنب ده قبيح مراقبة الله انا بس عايزك تتخيل ان واحد طول ما هو مستحضر ان ربنا شايفه مطلع عليه وان هو قبل ما يعمل الزنب ده قعد يفكر كده دقيقتين قبل بس ما تدخل وتسخن فكر بس
تنجد واللي ربنا شايفني وان انا ممكن دلوقتي ادخل اموت على الاقل لو وقعت في الزنب هتبقى بتعمله وانت ايه وانت خايف هتبقى بتعمله وانت فاكر ربنا وانت بتقول له يا رب انا بعمل الزنب ده دلوقتي بس انا يا رب اخر مرة انا اسف
ماشي؟ لكن مش هتعمله وانت ايه؟ وانت قاعد ومستمتع وغافل تماما ان ربنا شايفك مش معنى كده ان انت تروح تحمله وتقول له اصل انا من جوايا لا يعني عشان بس الكلام ما يتفهمش غلط يعني
طيب خامس حاجة آآ الانسان يفهم ان الامر بغض البصر ده فيه ايه في مصلحة لك واحد يقول لي انا بغض بصري وبرضو ما فيش فايدة. اقول له لا انت انت في مشكلة. يعني زي اللي بيقول ربنا سبحانه وتعالى قال
ان الصلاة تنهى عن الفحشاء والمنكر ماشي؟ يقول لك انا بصلي والصلاة ما بتنهنيش. لا انت بتصلي غلط. انت المشكلة فيك انت انت لو بتقيم الصلاة صح الصلاة هتنهاك لكن الاشكال مش في العبادة. احنا مصدقين ربنا سبحانه وتعالى
فربنا لما قال لنا ان غض البصر حل انا مصدق ربنا. المشكلة فين ان انا ما بغضش بصر يعني هو بيعتبر غض البصر ان انا ايه مسلا ما اتفرجش على فيلم
لكن لو انا مسلا عندي على الانستجرام آآ مصاحب عشرين واحدة مسلا وكل واحدة بتنزل صورة آآ او صورتين في اليوم وما شاء الله آآ واحدة يعني المهم يعني ان هو ايه بياخد كم لقطة في اليوم ولا لو عامل بقى فولو بقى الايه الممسلات والكلام ده
ماشي؟ انا بتكلم عن الناس اللي ايه ما بتكلمش بقى على اللي عامل فولو للحاجات التانية خالص فده ايه؟ تخيل بس عايزك ان هو ايه خد لقطة قاعد ايه بيقلب كده بس كده ربع ساعة
شاف كم صورة كل ده هو اصلا بيدخل هنا في القلب يعني النزرة دي زي ابن القيم قال او او قيل ان هو مرفوع للنبي عليه الصلاة والسلام حديس النظرة سهم مسموم من سهام ابليس
يعني انت بتبص كده على البت اللي معدية في النادي كده وهي ماشية كده بص كده تاخد النزرة دي ايه في سهم اتضرب في قلبك انت مش حاسس به يعني ما حستش ان انت خدت سهم فعلا بيوجعك لأ لأ القلب اتعلم فيه علامة
فانت ماشي ايه في الشارع ومات فاتح الموبايل واي فيديو بتيجي على الفيسبوك واحدة بترقص وواحدة مش عارف ايه وواحد مشير صورة واحدة يشوف هي البت دي عاملة وانت قاعد ايه تتفرج تتفرج
تتفرج تيجي اخر اليوم ايه مش قادر تيجي اخر يوم تعبان صح فتقول انا مستغرب انا شهوتي عالية ليه؟ والله هي فعلا حاجة غريبة جدا ان انت تبقى شقاوتك عالية. طب ما طبيعي ان شقتك تبقى عالية
انت ما بتغضش بصرك فغض البصر علاج. يعني ربنا سبحانه وتعالى قال قل للمؤمنين يغضوا من ابصارهم. يعني ايه يغض بصرك؟ يعني ما تبصش عليها. النبي عليه الصلاة والسلام سئل عن نظر الفجأة. قال
في بصرك يعني انا ماشي فشوفت واحدة كده بص في الارض امشي ابص في الارض؟ اه امشي ابص في الارض ما هو اصل انت لو بصيت على البنات انت اللي هتتعب
يعني الازمة تحصل لك انت اما ان انت هتعمل العادة السيئة تتفرج على الافلام وتعمل العادة السيئة ما هو الشهوة دي لازم هتطلع ماشي اما ان انت هتصاحب وتتجاوز اما ان انت هتزني
فانت في التلات طرق انت بتضيع نفسك فالحل ايه ان غض البصر ده امر من ربنا رحمة بك انت يعني ربنا سبحانه وتعالى غني ربنا سبحانه وتعالى مش هيزيد في ملكه حاجة لما انت تمشي في الشارع كده تبص في الارض
دي هتزود في ملك ربنا حاجة طب لو انت مشيت قعدت تبص على كل البنات اللي رايحة جاية هينقص من ملك ربنا حاجة؟ لأ. الامر ده في مصلحتك انت يعني ده لك ده عشان انت ما تتعبش. ده عشان انت توفر على نفسك مجهود كبير جدا في المجاهدة
عارفين لما كنا في الجيش في مركز التدريب مركز تدريب كنا قاعدين مسلا بتاع عشرين يوم الراجل ده دخل جيش بعد انت كل اللي معك بقى دكرة في العنبر فانت ما بتشوفش ولا بنت
ماشي؟ وكمان الاكل ايه يعني الاكل برضه الزيادة بيعلي الشهوة فبعد آآ اسبوعين ولا حاجة لقيت ايه الشباب ايه يا جماعة هو فيه فيه حاجة غلط يعني ما فيش حد بيفكر اصلا خالص في اي حاجة شهوانية خالص
غير بقى العيال اللي هو اصلا كان يعني دماغه مسوحاه يعني هو عنده مشكلة محتاج يتعالج نفسيا من الموضوع ده فهو قاعد طول ما هو قاعد قاعد بيستسير الموضوع ويفتح قصص ويحكي مش عارف ايه ده اشكال هنتكلم عنه دلوقتي
لكن انا بتكلم في البني ادم الطبيعي هو ما بيشوفش حاجة ما فيش موبايل ما فيش فيس بوك ما فيش آآ اعلام ما فيش افلام ما فيش ممسلات ما فيش بنات
في النادي فبالنسبة له ايه الشهوة موضوع شهوة طبيعي جدا ده عادي جدا اول لما نزلنا من مركز التدريب محطة القطر بمحطة قطر الاسماعيلية شافوا بنات ماشية في الشارع معلش بقى يا شيخ شريف لقيت العيال عارف اللي ايه
لا عنده كبت طلعوا يجروا وراء البنات وتحرشوا في محطة القطر ماشي؟ فالشاهد اللي انا عايز اقوله ايه؟ ان وانت ما بتبصش انت مرتاح فلما ربنا يأمرك بغض البصر قال تعالى قل للمؤمنين يغضوا من ابصارهم ويحفظوا فروجهم
ليه ذلك ازكى لهم ده ازكى لك انت. اطهر لقلبك ان انت مش هتتعب بعدين. ريح نفسك. يعني كان الشيخ الشعراوي ضرب مسال قال لك لو ايه لو اتنين قاعدين
محبوسين في سجن مسلا وقدامهم اكل واحد حاطين قدامه اكل كده سخن وريحته حلوة وماية ومشبرة وهم الاتنين جعانين وعطشانين. والتاني مش شايف الكلام ده مين اللي هيبقى تعبان اكتر
اللي شايف الاكل قدامه والمية المشبرة وشامم ريحة الاكل ده يبقى ايه تعبان. التاني هو عنده عنده الرغبة دي وعنده الشهوة. بس هو ايه ما فيش حاجة بتسيره الله يفتح عليك يا عم الشيخ
لا خلص هي دي كانت مشبرة ممكن واحنا خارجين اوريك ازازة اسمها مشبرة اللي هي بتبقى عليها كده ايه تلج كده المهم يعني انا بالنسبة لي اهم حاجة انت سألت عن مشبرة دي انا كده لما اطمئن عليك
يعني مدام مصطفى فين مشبرة يبقى طيب صلوا على النبي ماشي؟ احنا كده قلنا ايه؟ خمس اسباب كمل ولا نكمل لما تتعبوا قولوا هم تمنتاشر سبب ماشي طيب آآ سادس حاجة
اه ودي مستوحاه من ايات القصة برضه. يعني ربنا سبحانه وتعالى قال آآ وراودته التي هو في بيتها عن نفسه العلماء استدلوا بكلمة في بيتها تلاقي بعض اقوال المفسرين ان هنا الاشكال كان فين
في حاجة اسمها اختلاط عابر اختلاط عابر يعني ايه؟ يعني احنا قابلت حد مسلا في شغل او اتعاملت معاملة راجل مع ست آآ معاملة طبيعية جدا في ضوابط وفي حدود الضرورة زي تعامل سيدنا موسى في القرآن في في آآ في سورة القصص
مع ايه المرأتين قال ما خطبكما؟ قالتا لا نسقي حتى يصدر الرعاة وابونا شيخ كبير. فسقى لهما ثم تولى الى الظل الامة الناس اللي يعني بيرعوا الغنم كده فالموضوع ايه عادي يعني تعامل بسيط
وفي حدود الضرورة ضوابط ماشي الاشكال فين بقى في الاختلاط اللي مش عابر بقى. الاختلاط الغلط ان احنا مسلا ايه في المدرسة مع بعض في الفصل مع بعض فبقالنا كتير مع بعض
فبقينا بنهزر مع بعض وبنسلم على بعض وفي بينا الخلطة الزيادة بترفع ايه؟ الكلفة يقول لك ازا رفعت الكلفة حلت ايه الالفة العكس بقى الكلفة اترفعت ما عدش فيه بقى ايه تكلف في المعاملة او ان انت حاطط ضوابط فالكلفة اترفعت فبقت ايه
بقى فيه الفة اه ما عدش فيه حدود فبقيت ايه نسلم على بعض نلعب اي مع بعض اه ايوة اه بيحصل بيحصل قاعدين في الفصل بيلعبوا الاولاد مع البنات بيلعبوا اي مع بعض
وزي الاخوات يعني انت ليه شهواني وسيء الزن كده معلش انا شهواني وسيء الظن انا اسف عبروا علي. بس هو ينفع ولد وبنت يقعدوا يلعبوا مع بعض قوي يعني احنا اه بس مش للدرجة دي
اه فالشاهد ايه يا جماعة؟ الاختلاط الاختلاط لما بيزيد عن الاختلاط العابر ده بيبتدي يحصل ايه يا جدعان مش هعرف امنش والله يا جدعان فبيبتدي يحصل ايه نوع من الاريحية. يعني هو في البداية كان حاطط حدود وانا لأ وما بكلمش بنات مش عارف بدأ شوية
آآ يحزروا بدأ يروق نفسه كده شوية معهم. بدأ الموضوع يزيد. اه تعود بقى فبقى داخل بقى خلاص بقى ايه عادي تأقلم على الوضع ده بقى الاختراع ده هو الخطر
ده اللي هيوصل بعد كده ده اللي ربنا قال فيه ولا تقربوا الزنا. ان انت كده بتقرب ربنا ما قلش ولا تزنوا قال ولا تقربوا ان ربنا حرم القرب ان انت تقرب
تقرب ده حرام يعني ما دام الغاية ركزوا في الكلمة دي. ما دام الغاية محرمة يبقى الطرق اللي بتوصل لها ايه محرمة يعني ما دام ربنا حرم الزنا فاحشة يبقى اي طريق بيوصل للزنا محرم. واحد يقول لي هات لي دليل ان الصحوبية حرام. يا عم هو انت يعني نصوص الشريعة اصلا
ربنا بيقول غض بصرك يبقى تقول لي هصاحبها هصاحبها واغض بصري هتصاحبها وتغض بصرك ازاي ده انت بتقعد معها وقاعد بتسبل لها وباصص فيها وبتبعت لك صور ومش عارف يعني
ما هو انت يا اما بتشتغلني يا اما بتشتغل نفسك ما انت مش هينفع تضحك على ربنا صح ولا غلط فما دام الغاية محرمة يبقى كل الطرق اللي بتوصل لها ايه
ترى سواء بقى بتبص سواء بتهزر يعني ربنا سبحانه وتعالى قال فلا تخضعن بالقول فيطمع الذي في قلبه مرض. وقلنا قولا معروفا فاهمين معنى ده؟ فقلنا ان كان من اسباب الفتنة هي كثرة الخلطة
فانت لو انت راجل في وسط مجتمع لك صاحبات بنات كتير وبتشتكي ان انت شهوتك زيادة وانت عايز عندك صدق وعايز تخلص الموضوع ده وتخرج منه فانت محتاج ان انت تاخد قرار في النقطة دي. ان انا ايه
محتاج ان انا ابعد عن البنات دي مش هقدر وهتعب هو ده اختيار لكن لو انت استمريت في الطريق ده اعرف ان الطريق ده اخره الزنا. يعني ممكن آآ آآ ما توصلوش في شهر في شهرين ممكن توصلوا في سنة
يعني الشيطان بيلعب عليك في الحتة دي بيلعب عليك في الحتة دي آآ الشيطان المهم عنده النتيجة مش ان انت توصل لها بسرعة تمام طيب سابع حاجة يقول لك دافع الخاطرة يعني انت احيانا وانت قاعد كده بتجي لك
وانت قاعد عندك فراغ كده قاعد لوحدك الشيطان يوزك تجي لك خاطرة فتقوم ايه قم افتح موقع كزا او قوم اعمل كزا الفكرة ان انت تتعامل مع الخواطر دي في حاجة اسمها حراسة الخواطر. انت بتحرس الخواطر بتاعتك. اي خاطرة تيجي هتقربك من المعصية ان انت ترفضها. تدفعها
لو انت بدأت تسترسل مع الخاطرة وتفكر واه لو رحنا وعملنا كزا ولو قلت لها ايه وهتقول لي ايه وهنتقابل فين بدأت انت بقى تدخل في القصة دي الموضوع ده مش هيتحول لمجرد افكار
هيتحول لهمة اه ده انا عايز اعمل كزا عايز انفز وبعدين يتحول لفعل لو انت عملت ودقت بقى الفعل ده يتحول بعد كده لايه؟ بقت لزة بقيت عايز ترجع تاني عشان تدوق نفس اللزة
وبعدين يتحول لعادة لما الانسان بقى ينغمس في الشهوة دي وينغمس في العادة دي عشان يطلع منها هيحتاج مجهود كبير جدا من البداية بيقول لك ابن القيم ايه ادفع الخاطر اول لما تجيلك فكرة خاطرة
ادفعه تدفعها بايه؟ هنتكلم دلوقتي عنها لكن خلي دي في دماغك ان انا لما تجيلي افكار شريرة هو عامل ايه ما استرسلش معها ما اقعدش اه والله وهنفتح وهنشوف وهنعمل لأ
ما تقعدش بقى ايه تشد الافكار وتكبر الفكرة في دماغك عشان انت كده هتتعب نفسك اكتر ماشي طيب تامن حاجة طب احنا قلنا كده سبع حاجات حد يقول لنا كده السبع حاجات كلهم مرة واحدة
استعانة تذكر قبح المعصية؟ تذكر ورقابة الله ايوة الاختلاط ماشي؟ غض البصر الامر بغض البصر ده في مصلحتك واخر حاجة الخواطر ماشي تمانية ودي مهمة جدا جدا جدا ان انت يكون ليك رصيد
من العبادة ماشي؟ زي ما كنا بنتكلم عن الصدق والاستعانة انت محتاج يكون لك رصيد من العبادة ربنا ينجيك بالعبادة دي احيانا احنا بنبقى في معاصي وفي شهوات مش قادرين نسيبها لان احنا ايمانياتنا ضعيفة
الايمان بيزيد بالطاعة وينقص بالمعصية فاحيانا بتبقى في معصية معينة مش قادر اسيبها عشان اخلص من المعصية دي محتاج اعمل ايه محتاج ازاحم المعصية دي بتعاط اه يا جماعة لو انت عشت بالمنهج ده
هيغير لك حياتك ان انا في معصية معينة مش قادر ابطلها. طب هعمل ايه؟ ايه الحل زود العباد قل يا رب انا هبتدي اصوم انا ما كنتش بصوم اتنين وخميس. هبتدي اصوم بنية ان انا ايه اتقوى على ترك المعصية دي
يبقى انا بدأت الصيام ما كنتش بقرأ قرآن هبدأ اقرأ قرآن هبدأ احضر درس الاربع بتاع الشيخ احمد قال لي ما كنتش بحضره هبدأ احضره درس الخميس هوازب عليه هبتدي اصلي ركعة قبل ما انام. هبتدي فاهم؟ انت بتعمل ايه
هغير علاقتي بابيه وامي هبتدي ابر امي هبتدي اصل رحمي هعمل عمل خير هطلع صدقة فانت بتزاحم المعصية. المعصية تبتدي ايه؟ تلاقيه يطلع لها قرآن صحبة قيام ليل صلاة في المسجد
ايه ده ايه ده بقت بدأت ايه تتحاوط فتبتدي القوة الايمانية في قلبك تزيد الايمان يزيد بالايه بالطاعة وينقص من المعصية. فكل ما ايمانك يزيد كل ما تلاقي نفسك قادر ان انت تسيب الزنب عادي
هو ايه اشكال هو واحد ممكن يكون بيحب ربنا جدا ونفسه يتوب ونفسه يبطل بس مش قادر ليه ضعيف ليه ما عندوش رصيد من العبادة ومن الطاعة يقويه ما بيسعاش ان هو يطور ده
فهمتم المعنى ده فهنا لما ربنا سبحانه وتعالى ذكر سبب نجاة سيدنا يوسف عليه السلام قال انه من عبادنا المخلصين مخلصين يعني ايه كان له حال في العبادة واخلاص لحد ما ربنا ايه اخلصه
يعني الركعتين اللي بتصليهم بالليل اللي انت شايف ان دول ما لهمش قيمة قيام الليل سيدنا جبريل قال للنبي عليه الصلاة والسلام او النبي عليه الصلاة والسلام عليكم بقيام الليل
فانه دأب الصالحين قبلكم وقربة الى ربكم ومكفرة للسيئات ومنهاة عن الاثم عايزك تركز في اخر حتة دي وايه ومنهات عن الاثم يعني قيام الليل يا عم الشيخ ينهاني عن الاثم
اه ينهاك عن النسا اه كارلوس كان نقطة ليه رقم تسعة رقم تسعة. اتناشر تسعة عمر رقم تسعة بتقول لك ايه يا عمر؟ اهرب واستبق الباب عارف اول لما تلاقي باب فتنة اتفتح
فاهم؟ لو سمحت آآ لو سمحت يا شيخ محمد ممكن حضرتك تقول لي ايه رأيك في الاية دي وتقوم ايه داخلة كده فاهم؟ تقوم انت قايلها ايوا اختي. اه والله يا اختي. طب تعالي على الخاص
اه طب هاتي الواتساب بتاعك. الماسنجر معلق. تمام؟ كان بيقول لك اه دي ام بيعلق فاكرين الدي ام بيعلق ولا انتم ما حضرتوش؟ دي ام بيعلق دي دي اما بيعلق معروفة يعني دي ام بيعلق يعني ايه
يعني تعالي ننقل مرحلة الواتساب يعني ايه؟ نتخطى بقى الدي ام. بس انت من الواضح ان انتم هم بيخشوا على الواد سبعة بس ما عدش فيه اصلا يعني كان في زمان في زماننا يعني ايامنا كان رقم الموبايل ده برضو له حرمة شوية يعني هي ممكن تكلمك آآ
اه تويتر بس فيس بوك لا يعني فيسبوك ما ينفعش تبقى عندها على الفيسبوك بس على تويتر ماشي وتكلمك دي ام بس لو الدي ام علق دي انت بقى ايه تقول لها الدي ام بي علق
كان بيعلق زمان. فتقوم ايه نقل بقى النقلة بتاعة ايه الواتساب. هي بقى لو عملت عبيطة يبقى خلاص يبقى انت ايه هي مش عايزة تنقل لالة الواتساب ده طبعا الكلام ده دلوقتي ما عدش موجود يعني
انت عارف اه لايك فور دي ام على طول اصلا. انت بتعمل لها لايك هي اللي تبعت لك الله المستعان فقلنا ايه ربنا سبحانه وتعالى لما تكلم عن تعامل سيدنا يوسف مع الفتنة دي قال ولقد همت به وهم بها لولا ان رأى برهان ربه كذلك لنصرف عنه السوء والفحشاء
يبقى نصرف عنه السوء والفحشاء ايه؟ انه من عبادنا المخلصين. المخلصين واستبق الباب تعمل ايه اجري اجري لقيتها بتقول لك آآ اهرب ما تفتحش الباب انت مجرد ما هتفتح الباب هتقع. عارف ويحك لا تفتحه
انك ان تفتحه تلجه هتدخل بس اشوف بس عايز يا عم اسمع بس الكلام اهرب ما تفتنش نفسك احترم ضعفك ما تقولش بس ايه واحد يقول لي اصل انا ما بكلمش بنات فانا نفسي اكلم بنات علشان اكتسب خبرة
علشان خبرة ايه فهي ايه يقول لك انا اصل انا مش هينفع ابقى خام كده وما كلمش بنات فانا لازم اكلم اجرب اصاحب واحدة عشان افهم دماغها عشان لما اخطب بعد كده ولا اتجوز ابقى انا فاهم ايه دماغها
طبعا ده فعلا كلام منطقي فعلا او واحد يقول لي ايه انا يعني هو انت يعني ما انا عايز اقول كده بس عشان بس عشان هيترفع انت عارف ان انا علاقتي اليومين دول بقيت بقت صعبة شوية. علاقة شائكة شوية
آآ او ان هو واحد يقول لي مسلا بقول له قال لي هو الصحوبية حرام قال لي يعني انا اقول لك على حاجة صلي على النبي. قلت له عليه الصلاة والسلام. قال لي طب انا دلوقتي لما اصاحب واحدة بس
ماشي وهي تكفيني عن بقية البنات. احسن ولا ان انا ابص لبقية البنات؟ مش عارف ايه وبتاع قلت له بصراحة انت اقنعتني يعني انا بصراحة اقتنعت هو ايه يا صاحب واحدة وتكفيه عن بقية البنايات احسن ما هو ايه يا عيني يمشي يبص على البنات كلها
فاهم فاهم يقول لك لا انت واستبق الباب اهرب اصلا ما تفتحش مجال ما تفتحش مجال ان يبقى فيه علاقة او صحوبية او او كلام لان ده هيتطور وبالما يتطور ويحصل تعلق ويحصل حب وعشق وكده هيبقى صعب عليك ان انت
فمن البداية سيب والموضوع سهل يعني ما تفتحش الباب ماشي؟ والله انا بقول لك النصيحة دي يعني يعني ايه غالية جدا والله العزيم فيه ناس هو بيفضل مصر تقول له يا عم والله العزيم اخر الطريق ده
هتدخل هترشق بدماغك في عمود خرسانة. هيدغدغ لك الجمجمة بتاعتك. يقول لك لأ انا بس ايه انت مش فاهم احنا في بينا حدود. يا عم اسمع نفس الكلام يقول لي اصل في حدود
وانا هي بتفكرني بالازكار وبتقول لي جزاك الله خير يا اخي وبتصحيني الفجر انت عارف ده انا آآ آآ بنصحها وبخليها تصلي. طب انا لو سبتها بقى شفت بقى هتهلك في اودية الضلال
يرضيك كده يا عم الشيخ؟ هو ده الدين؟ والشيطان يجي يقول له شفت ده انت لولاك ما كنتش لبست لبست الحجاب يا عم الله يصلح حالك هو هنقعد عارف زي بني اسرائيل كده بيجادل تحايل او الشرع ده اسمه تحايل
هو ربنا قصر امرك بغض البصر. امرك ان انت ما تصاحبش. خلاص الموضوع منتهي يعني النية في قاعدة بتقول قاعدة اصولية بتقول النية الصالحة لا تصلح العمل الفاسد يعني ايه ناس عايزة تعمل
آآ تطلع فلوس لله على الايتام. فقرروا ان هم يجيبوا مسلا مش عايز اقول مغنية مسلا تعمل حفلة يعني مش عايز اقول اسم عشان التصورات يعني جابوا مغنية تعمل حفلة وقالوا هناخد الفلوس بتاعة الحفلة دي نطلعها ايه
للايتام يا عم مهنية كويسة اهي ينفع الكلام ده لأ فاهمين انا نيتي كويسة وانا والله محترم وهي محترمة ونفسي نتجوز. ماشي جميل. اصبر بقى الفترة دي ولما تبقى قادر ان انت تتجوز اتجوز
مش قال لك لا لكن النية الصالحة لا تصلح الاربع خمس سنين صحوبية. ما هو في سانوي دلوقتي ويقول لي عايز اتجوزها. يا عم ما انا والله انا نفسي ان انت تتجوز اللي انت بتحبها وانا هابقى سعيد
هبقى سعيد ان انت واحدة بتحبها ونفسي اتجوزها بس انت دلوقتي في اولى سانوي ولا في تانية سانوي ولا في تالتة سانوي وقدامك ست سنين على الجامعة تعال اما تخلص جامعة ومش عارف جيش
وشقة كون نفسك يا عم هنفترض ان انت هتتجوز بعد خمس سنين هتقعد خمس سنين في الحرام خمس سنين تكلم واحدة وتحب فيها يا عم ده بقول لك خطيبتك خطيبتك لما تخطب ان شاء الله دي اجنبية عنك
يعني ما ينفعش تخرجوا مع بعض وتركبوا مع بعض العربية وتسلم عليها هي اصلا الخطوبة هي وعد بالزواج فهي اجنبية. بعد العقد بقى لما تبقى مراتك اعمل اللي انت عايزه مراتي
فما بالك تقول له خطيبتي ما ينفعش اعمل معها كده ازا كان انا صاحبتي مش عارف بتجي لي البيت يبقى خطيبتي ايوة هي خطيبتي مين انت جاي تعريف الخطوبة ده منين؟ هل انت جايبه من من المجتمع؟ لو جايبه من مجتمع يبقى دي خطيبتك تعتبر مراتك
آآ تتصور معها وتحط ايدك على كتفها وتعمل اللي انت عايزه لكن لو انت شايف ربنا بيحب ايه والشرع بيقول ايه؟ خطيبتك دي واحدة زيها زي اي واحدة تانية بس انت في وعد بالزواج في اتفاق بالجواز
بس حقك ان انت ما حدش يروح يخطبها لا يخطب الرجل على خطبة اخيه. بس كده ما لكش حاجة تاني يعني ما ينفعش امسك ايديها؟ لا ما ينفعش يمسك ايديها والله
احنا كنا بنقول اهرب السبب التاسع اهرب واستبق الباب ماشي كفاية كده نكمل؟ اه طيب السبب العاشر هو ايه الصبر لما تيجي انا بس عايز الشباب كلكم عندكم آآ ابليكيشن اية صح
او ممكن تنزلوه اية ممكن تعمل بحس كده بس عن كلمة ايه فاصبر واصبر الصبر عن القرآن شف الايات اعمل بحس عن الصبر يعني جمع كده الايات اللي بتتكلم عن الصبر وشف كمية الايات اللي بتتكلم عن الصبر
احنا بقى مشكلتنا ان احنا مش عايزين نصبر يعني ده اصلا مش ايه مش محطوط اوبشن. يعني انا عايز حل دلوقتي يا اما اتجوزني دلوقتي انا مش قادر يا تجوزني دلوقتي يا اما آآ اروح انحرف
يا عم ما تصبر ربنا امرك بالصبر ده اختبار المرحلة يعني كل مرحلة بيبقى لها ايه لها اختبار اختبارك في المرحلة دي ايه ان انت تعدي من المرحلة دي سليم
ان انت تنفد بجلدك ان انت تعف نفسك ده اختبار مرحلة. بعد كده لما تتجوز هيبقى فيه ابتلاءات تانية. يعني هيبقى فيه اختبار هم الرزق اختبار التعاملات المالية اه التعامل بالربا الاكل الحلال هيبقى اختبار التعامل مع الزوجة تربية الاولاد لك اختبارات بعد كده لكن دلوقتي وانت
في سنك ده اختبار مرحلتك ايه الصبر على الفتنة ان انت تعف نفسك فما ينفعش ان انا الخمس سنين بتوع المرحلة دي افشل فيهم افشل في الاختبار. هاجي بعد كده لما اتجوز هفشل في الاختبار اللي بعده وهفشل في الشغل وهفشل في التعاملات المالية وهفشل في هيبقى ده اسلوب حياة. ان انا كل الابتلاء
واختبار بيتحط فيه بسقط فيه فاصبر اصبر على الفتنة جاهد نفسك ومن يتصبر يصبره الله ماشي عشرة الصبر والصبر صعب جدا بس ربنا سبحانه وتعالى قال والذين جاهدوا فينا لنهدينهم سبلنا
ماشي حداشر السعي للزواج حداشر السعي للزواج لو انت آآ على وش يعني انا شايف اغلب الشباب لسة دلوقتي في جامعة ايه ما لناش دعوة بالنقطة دي لكن عامة آآ برضو الناس اللي خلص
وقادر ان هو يبتدي يجتهد على نفسك واشتغل على نفسك ان انت اه تكسب وان انت يبقى لك قوامة عشان تسرع عملية الجواز يعني خلي عندك خبرات في الحياة واحتك ما تقضيش حياتك كلها لعب واكل وشرب وبلاي ستيشن وخروج وفسح
وتيجي تتفاجئ ان بعد فترة انت شخصيتك بقت ايه آآ سطحية جدا وضعيفة جدا فلما تيجي عايز تبقى قد المسئولية وتفتح بيت وتشتغل وتصرف على البيت ده تلاقي الموضوع صعب عليك
فمن دلوقتي اتعب نفسك. لو انت عايز تعف نفسك اشتغل من دلوقتي واشتغل على نفسك واكتسب خبرات واحتك بالناس علشان لما يجي وقت الجواز تبقى انت قد المسئولية دي اتناشر ودي حاجة مهمة جدا جدا جدا
استغلال وقت الفراغ من اكتر الاسباب من اكتر الاسباب واخطر الاسباب اللي بتوقعك ان انت بتتفرج على افلام وان انت تعمل عادة السرية اللي هي يعني كلمة السرية دي اصلا غلط
يعني هي مش سرية مش حاجة سرية يعني هو ربنا سبحانه وتعالى مطلع عليك فهي ما بقتش سرية وهي مش عادة السرية ده بيديها نوع كده من الايه تحس ان فيها لأ هي عادة سيئة اسمها العادة السيئة
العادة الحرام ده اسمها كده ان الاستمناء يعني خروج المني بشهوة باليد ده حرام شرعا حرام ما فيش حد يقول لك ان دي حلال حرام ماشي آآ والتخيلات والفرجة على الافلام
غير النزر الحرام والتخيلات دي كل ده حرام فده زنب اللي بيخليه من الكبائر فكرة ايه ان هو في الخلوات وان انت بتستتر من الناس ومش خايف من الناس بس مش خايف من ربنا بس خايف من الناس ده بيعظم الزنب
فهنا من اكتر الاسباب اللي بتوقعك في الزنب ده هي ايه الفراغ؟ واحد بياكل كويس ما شاء الله بينام كتير ما بيبزلش مجهود خالص وقاعد فاضي وقاعد ماسك الموبايل بيلعب وما بيغضش
يغضش بصره. الطبيعي ان هو ايه عندي وقت فاضي ومش لاقي حاجة اعملها ودماغي مش مهمومة بحاجة فايه نفسك يعني لن تشغلها ايه؟ بالحق شغلتك بالباطل لو انت مش هتفكر في حاجة كويسة ومش هتعمل حاجة مفيدة نفسك هتشغلك بايه
بالفرجة على الافلام والعادة السيئة الحاجة اللي بعدها الخطوة اللي بعدها لازم تلعب رياضة ده مش اختيار يعني شاب في في سنك ده عندك الطاقة دي والطاقة دي لو ما خرجتش في الرياضة وفي الطريق الصح هتخرج في الحرام
ما ينفعش تقول لي اصل انا بكسل العب رياضة يوميا عايزك تفرهد نفسك تروح الجيم تلعب كورة تنزل تجري عارف لما تلعب رياضة واتحرك كده هتلاقي موضوع الشهوة عندك ايه
خف جدا يعني اللي مجرب بيلعب رياضة هو فاهم الكلام ده كويس ان هو لما بينزل الجيم وبيروح وبيجي ومش عارف ايه وبيحاول يجتهد في الاسباب اللي فاتت بيلاقي الموضوع بدأ ايه
يتوازن معه فموضوع الرياضة مهم جدا انت تخرج الطاقة اللي عندك طيب اه اخر حاجة نختم بها لسه في اسباب تانية بس هنكتفي بالموضوع ده او سببين النبي عليه الصلاة والسلام قال يا معشر الشباب من استطاع منكم الباءة فليتزوج
ومن لم يستطع فعليه بالصوم او بالصيام فانه له وجاء الصيام يعالجك في قصة الشهوة الزيادة دي. الصيام بيضعف الجسم بيهمدك خلي كل كل ما الاكل بيقل كل ما الروح تسمو اكتر كل ما شهوتك تقل لكن كل ما تزود الاكل وعندك طاقة زيادة وما بتعملش مجهود وما فيش حركة وما فيش حاجة
هم شاغل دماغك الكلام ده هيطلع في الحرام فالصيام يساعدك الصيام مع غض البصر يساعدك ان انت شهوتك تقل اخر حاجة ونختم بها هو الدعاء بصدق ان انت تدعي ربنا ودي لها علاقة بالاستعانة قريبة من الاستعانة قوي. انت تدعي تقول يا رب
ساعدني على غض البصر يا رب عني على غض البصر شف كان دعاء في الاذكار اللهم عافني في بدني. اللهم عافني في سمعني. اللهم عافني في بصري عافني في بصري ان ربنا يعافيك فانت ما تشوفش الحرام
وربنا يعينك ويثبتك فدايما تدعي ان ربنا ييسر لك العبادة دي. ان ربنا يعينك على غض البصر. ان ربنا يصرف عنك كيد النساء ماشي اخر حاجة بختم بيها خالص الاذكار
الاذكار لها دور كبير جدا جدا في ان هي تساعدك ان انت تبطل المعاصي بتاعة السر. ازكار الصباح وازكار المساء وخاصة اوصيكم بزكر لا اله الا الله وحده لا شريك له له الملك وله الحمد وهو على كل شيء قدير ميت مرة
لو قلت ده بعد الفجر ميت مرة وبعد العصر ميت مرة بيقول لك ايه؟ كانت له حرزا من الشيطان والله اليوم اللي بتقول فيه لا اله الا الله وحده لا شريك له ميت مرة
بتحس ان انت اليوم ده فعلا مسدد وموفق الشيطان بعيد عنك حاول تجربها داوم عليها هتلاقي الشيطان بدأ يبعد عنك حرزا من الشيطان يعني تحميك من الشيطان في اليوم ده
فداوم عليها طيب احنا كده ايه آآ طبعا في اسباب كتير تانية وهتلاقي في خطوات عملية وحاجات هبعت لكم شوية فيديوهات على الجروب الناس اللي مش على الجروب آآ تقول لي بعدها
هبعت لهم رقمي وهم يبعتوا لي على الواتساب ادخلهم على الجروب ماشي ماشي يا حبيبي اتفضل آآ وهنزل لكم على الجروب ان شاء الله فيه كم كم فيديو كده شفتوه على اليوتيوب
حاجات بقى في في اسباب نفسية في الموضوع. موضوع ادمان الاباحية. في كتب في الحاجات دي. في مقالات مكتوبة. اه في صفحة جميلة جدا بتاعة واعي علاج ادمان الاباحية دي عاملين حاجة ظريفة جدا بصراحة ما شاء الله ربنا يجازيهم خير
اه عاملين حاجة اسمها جروب ثيرابي يعني انت بتدخل تبعت لهم رسالة تقول لهم ان انت الموضوع فيه سرية تامة ان انا مسلا ايه بتفرج على افلام اباحية وباعمل العادة السرية ومش عارف ابطل
فبيقوموا واخدين مسلا رقمك ويدخلوك مسلا على جروب ده كل واحد بقى ايه يقول لك مسلا هنبطل بقى له اسبوع. بطل بقى لي شهر وانا مسلا عارف زي بتوع الادمان كده
اللي بيقعدوا ده كويس جدا يبعثوا لكم مقالات ويبعتوا مسلا فيديوهات تساعد في ده وهم عاملين ان شاء الله حملة قريب جدا في مصر. في كزا كزا ايفنت. ما اعرفش هيعملوا في المنصورة ولا لأ
ودورة كورة فشاهد ان ان لو حد عنده المشكلة دي ومحتاج مساعدة الموضوع آآ النفسي له عامل برضو يعني العلم النفس في الحاجات دي له دور ان ازاي الفرجة على الافلام دي بتعمل نوع تدفق من الهرمون بتاع الدوبامين اللي هو بتاع السعادة ده وان ده
بيتدفق بكثرة ماشي؟ ان حتى لما يجي بعد كده لو واحد ادمن الاباحية من من المساوئ ده لو ادمن الاباحية والافلام الاباحية دي والفرجة عليها. والعادة السيئة لما بيجي يتجوز
هبعت لكم فيديو بيتكلم عن الحالة دي ان هو مش حاسس ان هو حاسس ان هو منفصل عن زوجته مش حاسس برغبة ليه؟ لان هو اتعود على مستوى توقعات عالي جدا ومستوى اثارة عالي جدا فبالتالي الجواز بالنسبة له ما بقاش كافي
فدي ازمة يعني كنت قاعد مع دكتور قبل كده ولا بلاش نتكلم في الحاجات دلوقتي كنت بقى جلسات خاصة كده ماشي طيب نكتفي بهذا القدر جزاكم الله خيرا سبحانك اللهم وبحمدك اشهد ان لا اله الا انت استغفرك واتوب اليك
السلام عليكم ورحمة الله وبركاته